Kastor en Polluks - Wikipedia
Kastor en Polluks
(Aangestuur vanaf Castor en Pollux)
Die Dioscuri in Rome, Kapitool
Standbeeld van Polluks
Afbeelding van Kastor op 'n vaas
Kastor en Polluks (Oudgrieks: Κάστωρ καὶ Πολυδευκής) is tweelingbroers in antieke Griekse en Romeinse verhale wat talle avonture beleef het. Die sterregroep die Tweeling is na hulle genoem. Saam staan hulle as die Dioskuri ("seuns van Zeus") bekend. Hulle was die kinders van Leda. Hul tweelingsusters was Helena van Troje en Klutemnestra.
Daar is verskillende stories oor die tweeling se herkoms. Die bekendste storie is dié van Leda en Zeus. Leda, die vrou van koning Tundareus van Sparta, het 'n verhouding met Zeus, wat haar gereeld in die gedaante van 'n swaan kom opsoek. Danksy hierdie verhouding lê Leda twee eiers, waaruit Kastor en Polluks gebore word. Kastor was die seun van Tundareus en Polluks die seun van Zeus.
Kastor en Polluks was in talle mites en sages van die Griekse wêreld betrokke. Hulle was onder meer metgeselle van Jason in sy soeke na die Goue Vlies. Pollux was 'n uitmuntende bokser en verslaan koning Amukos in 'n boksgeveg. Amukos wou die Argonoute verhinder om hul reis voort te sit.
Toe Kastor sterf omdat hy ’n sterflike was, het Polluks by sy pa, Zeus, gesmeek dat hy Kastor onsterflik maak. Zeus het dit gedoen deur hulle in die lug te verenig. Die helderste sterre van hierdie sterrebeeld is dan ook Kastor en Polluks. Volgens Romeinse tradisie het hulle van die hemel gekom om die Romeine te help om die stryd teen die Latyne by die Regillus-meer te wen. Daarom is hulle in Rome vereer.
Kastor en Polluks is ook twee berge in die bergmassief van die Monte Rosa op die grens van Italië en Switserland.
Wikimedia Commons het meer media in die kategorie Kastor en Polluks.
Ontsluit van "https://af.wikipedia.org/w/index.php?title=Kastor_en_Polluks&oldid=1996348"
Die bladsy is laas op 2 Junie 2019 om 11:44 bygewerk.